Praktbiller

Praktbiller (Buprestoidea) er en artsrik gruppe av biller som bare omfatter én familie, som også kalles praktbiller (Buprestidae). Disse billene utvikler seg i død ved, og mange arter har gått tilbake fordi dette habitatet er uvanlig der det drives moderne skogbruk. De voksne praktbillene flyr gjerne i solskinn og kan finnes på blomster.
Som navnet skulle tyde på er mange av billene ganske vakre, gjerne skinnende metalliske på farge. Noen tropiske arter brukes som smykker, og i deler av Asia er det også vanlig å holde disse billene som kjæledyr. De fleste av de norske artene er forholdsvis små.


== Utseende ==
Små til store (2 – 65 mm), som oftest avlange og noe flate biller, de fleste med metalliske farger. Hodet er temmelig bredt, vanligvis nesten så bredt som brystskjoldet (pronotum) og antennene er trådformede og forholdsvis korte, vanligvis omtrent så lange som hodets bredde. Fasettøynene er høyere enn brede. Brystskjoldet (pronotum) er bredere enn langt, gjerne bredest rundt midten, men det kan også være tilsmalnet framover. Dekkvingene er avlange, som oftest noe tilspisset bak, med eller uten punktrekker, ofte med store, grunne lengdegroper. Der er gjerne mer eller mindre metallglinsende, ofte med kontrasterende flekker eller fargemønstere. Beina er forholdsvis korte og slanke. Larvene er karakteristiske, avlange, med en lite fremtredende hodekapsel, men kraftige kjever. Forbrystet (prothorax) er kraftig utvidet bak hodet, resten av kroppen avsmalnende bakover. De ulike segmentene er tydelig markerte slik at kroppen blir nærmest perlekjede-formet.


== Lang larvetid ==
De fleste praktbillenes larver utvikler seg i ulike slags død ved. Billene legger egg på nylig døde stammer, men larveutviklingen kan ta ganske lang tid. Ved er næringsfattig og larvene vokser derfor langsomt. Det har hendt at praktbiller har klekket fra bygningstømmer etter mange år – enkelte arter har brukt opptil 50 år på larveutviklingen.


== Spesialist på skogbranner ==
Noen arter er sterkt spesialiserte. Sotpraktbillen (Oxypteris acuminata) utvikler seg i ved som nylig har brent, og disse billene dukker opp utrolig raskt etter en skogbrann – de er ofte på plass mens det ennå ryker fra brannfeltet. Trolig reagerer billene på infrarød stråling (varmestråler) og kan komme flyvende langt borte fra til en brann. Utenom skogbranner ser man dem nesten aldri. Denne arten hører til en gruppe av arter av insekter og sopp som er helt avhengig av jevnlige skogbranner for å overleve.


== Noen skadedyr ==
Noen praktbiller gjør en del skade på tømmer, men de norske artene er for fåtallige til å være noe problem. Det finnes også arter som minerer i stengler og blad på urter.


== Systematisk inndeling / norske arter ==

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien greinpraktbiller, Agrilinae
Slekten smalpraktbiller (Agrilus) Curtis, 1825
toflekkpraktbille, Agrilus biguttatus (Fabricius, 1777)
vivendelpraktbille, Agrilus cyanescens Ratzeburg, 1837 – trolig utdødd i Norge
kam-praktbille, Agrilus laticornis (Illiger, 1803)
greinpraktbille, Agrilus angustulus (Illiger, 1803)
eikesmalpraktbille, Agrilus sulcicollis Lacordaire, 1835
bjørkepraktbille, Agrilus betuleti (Ratzeburg, 1837)
amerikansk bjørkepraktbille, Agrilus anxius Gory, 1841
løvpraktbille, Agrilus viridis (Linnaeus, 1758)
poppelpraktbille, Agrilus pratensis (Ratzeburg, 1837)
ospesmalpraktbille, Agrilus suvorovi Obenberger, 1935
Agrilus cuprescens Ménéntries, 1832
hasselpraktbille, Agrilus olivicolor Kiesenwetter, 1857
asiatisk askepraktbille, Agrilus planipennis Fairmaire, 1888
fjellpraktbille, Agrilus paludicola Krogerus, 1922
Slekten Trachys Fabricius, 1801
bladpraktbille, Trachys minuta (Linnaeus, 1758)
korsknappraktbille, Trachys scrobiculatus Kiesenwetter, 1837
rødknappraktbille, Trachys troglodytes Gyllenhal in Schoenherr, 1817
Slekten Habroloma Thomson, 1864
storkenebbpraktbille, Habroloma nanum (Paykull, 1799)
Underfamilien praktbiller (Buprestinae)
Slekten Chalcophora Solier, 1833 – store, mørke arter, ofte plassert i furupraktbiller (Chrysochroinae)
furupraktbille, Chalcophora mariana (Linnaeus, 1758) – vår største art, ca. 3 cm
Slekten Buprestis Linnaeus, 1758
metallpraktbille, Buprestis rustica Linnaeus, 1758
bronsepraktbille, Buprestis haemorrhoidalis Herbst, 1780
niflekkpraktbille, Buprestis novemmaculata Linnaeus, 1767
åtteflekkpraktbille, Buprestis octoguttata Linnaeus, 1758
Slekten stjertpraktbiller, Dicerca Eschscholtz, 1829
keiserpraktbille, Dicerca aenea (Linnaeus, 1761)
stjertpraktbille, Dicerca furcata (Thunberg, 1787)
kobberpraktbille, Dicerca moesta (Fabricius, 1792)
Slekten Melanophila Eschscholtz, 1829
sotpraktbille, Melanophila acuminata (De Geer, 1774)
Melanophila cyanea (Fabricius, 1775)
Slekten Lamprodila
lindepraktbille, Lamprodila rutilans (Fabricius, 1777)
Slekten Anthaxia Eschscoltz, 1829
Anthaxia similis Sanders, 1871
skogpraktbille Anthaxia quadripunctata (Linnaeus, 1758)
dvergpraktbille Anthaxia godeti Gory, 1841
Underfamilien Chrysobothrinae
Slekten Chrysobothris Eschscholtz, 1829
granpraktbille, Chrysobothris chrysostigma (Linnaeus, 1758)
eikepraktbille, Chrysobothris affinis (Fabricius, 1794)
Underfamilien furupraktbiller (Chrysochroinae)
Slekten Poecilonota Eschscholtz, 1829
Poecilonota variolosa (Paykull, 1799)
Underfamilien Galbellinae - ikke i Norge
Underfamilien Julodinae - mest i tørre områder, ikke i Norge
Underfamilien Mastogeninae
Underfamilien Polycestinae
Underfamilien Parathyreinae - bare fossile arter


== Referanser ==


== Kilder ==
Olberg, S. 2007. Agrilus cyanescens Ratzeburg, 1837 (Buprestidae) and Xyleborus monographus (Fabricius, 1792) (Curculionidae) – two new but probably extinct Norwegian Coleoptera. Norwegian Journal of Entomology 54: 115-116.
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradník, J. og Chvála, M. 1991. Teknologisk forlags store bok om insekter. N.W. Damm. Om praktbiller s. 280-282.
Artsdatabanken – Buprestidae Besøkt 24. august 2015.


== Eksterne lenker ==
(en) Praktbiller i Encyclopedia of Life 
(en) Praktbiller i Global Biodiversity Information Facility 
(no) Praktbiller hos Artsdatabanken 
(sv) Praktbiller hos Dyntaxa 
(en) Praktbiller hos Fauna Europaea 
(en) Praktbiller hos Fossilworks 
(en) Praktbiller hos ITIS 
(en) Praktbiller hos NCBI 
(en) Kategori:Buprestoidea – bilder, video eller lyd på Wikimedia Commons 
Buprestoidea – detaljert informasjon på Wikispecies 
Bilde: Buprestis novemmaculata
Bilde: Sotpraktbille
Bilde: Greinpraktbiller
Bilde: Trachys